Hymenoscyphus calyculus

Hymenoscyphus calyculus Helotiaceae familiako onddo espezie bat da. Oso txikia, jan ezina.

Sinonimoak:Calycella conscripta, Helotium calyculus, Helotium conscriptum.

 Deskribapena 
Fruktifikazioak edo askokarpoak:  Txiki-txikiak (2-5 mm bakoitza) estipitatua (oinarekin), kupiloformeak (kopa diskoidearen forma). Goiko aldea edo himenioa, leuna, hori distiratsua. Azpialdea zurbilagoa eta apur bat feltroduna.

Hanka: Oso txikia baina agerikoa da, leuna, zilindrikoa, ukipenerako biguna, zurixka edo hori zurbila.

Etimologia: Hymenoscyphus terminoa grezieratik dator, mintza, azal mehea (himenioa) esan nahi duen “hymén” hitzetik eta kopa, kaliz formako himenioa duelako “scyphos” hitzetik . Calyculus epitetoa, kaliza esan nahi duen “calix” (kalizaren txikigarria) hitzetik. Apotezioen formagatik.

 Jangarritasuna 
Interes gastronomikorik gabea.

 Nahasketa arriskua 
Hymenoscyphus conscriptus, ia berdin-berdina da, espora txikiagoak ditu eta sahats hondakinetan hazten da. Hymenoscyphus fructigenus zurixka da (ez horia) eta pagoen, haritzen eta gaztainondoen fruituetan hazten da. Hymenoscyphus serotinus espezieak, espora luzeagoak ditu. Bisporella citrina enborren eta motzondoen saprofitoa da (ez adarrena) eta ez du hankarik.

 Sasoia eta lekua 
Udan eta udazkenean. Talde handiak sortzen ditu. Egur gogorren adarren saprofitoa da (pagoak eta hostozabalak)

 Banaketa eremua 
Europa, Kanada, Ameriketako Estatu Batuak, Alaska, Groenlandia, Islandia, Mexiko, Brasil, Errusia, Kazakhstan, Pakistan, Kaukasia, Japonia, Turkia.

 Erreferentziak 

 Kanpo estekak 

Kategoria:Hymenoscyphus
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Brasilgo onddoak
Kategoria:Groenlandiako onddoak
Kategoria:Islandiako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Kazakhstango onddoak
Kategoria:Pakistango onddoak
Kategoria:Kaukasoko onddoak
Kategoria:Japoniako onddoak
Kategoria:Turkiako onddoak